ŽEMĖS ŪKIO AGENTŪROS PRIE ŽEMĖS ŪKIO MINISTERIJOS

DIREKTORIUS

ĮSAKYMAS

DĖL ŽEMĖS ŪKIO KOOPERATYVO „JAKIŠKIAI“ PRIPAŽINIMO ŽEMĖS ŪKIO KOOPERATINE BENDROVE (KOOPERATYVU)

2024 m. kovo 13 d. Nr. VĮ-86

Vilnius

Vadovaudamasis Lietuvos Respublikos kooperatinių bendrovių (kooperatyvų) įstatymo 31 straipsnio 3, 5 ir 6 dalimis, Lietuvos Respublikos žemės ūkio ministro 2023 m. rugpjūčio 3 d. įsakymu Nr. 3D-519 „Dėl įgaliojimų suteikimo įgyvendinant Lietuvos Respublikos žemės ūkio, maisto ūkio ir kaimo plėtros įstatymą, Lietuvos Respublikos atsiskaitymo už žemės ūkio produkciją įstatymą, Lietuvos Respublikos mažmeninės prekybos įmonių nesąžiningų veiksmų draudimo įstatymą, Lietuvos Respublikos kooperatinių bendrovių kooperatyvų įstatymą ir Lietuvos Respublikos melioracijos įstatymą“, Kooperatinių bendrovių (kooperatyvų) pripažinimo žemės ūkio kooperatinėmis bendrovėmis (kooperatyvais) tvarkos aprašo, patvirtinto Lietuvos Respublikos žemės ūkio ministro 2016 m. liepos 22 d. įsakymu Nr. 3D-435 „Dėl Kooperatinių bendrovių (kooperatyvų) pripažinimo žemės ūkio kooperatinėmis bendrovėmis (kooperatyvais) tvarkos aprašo patvirtinimo“, 2 punktu,

P r i p a ž į s t u žemės ūkio kooperatyvą „Jakiškiai“ (kodas – 157636321, buveinė – Eglynlaukio g. 1, Gataučių k., Gataučių sen., 84262 Joniškio r. sav., pagrindinė vykdoma veikla, nurodoma pagal Ekonominės veiklos rūšių klasifikatorių – „Daržovių auginimas atvirame grunte“ (01.13.30)) žemės ūkio kooperatine bendrove (kooperatyvu) 2 (dvejiems) metams nuo šio įsakymo įsigaliojimo dienos.

Vadovaujantis Lietuvos Respublikos viešojo administravimo įstatymo 14 straipsniu, šis sprendimas gali būti apskųstas per 30 dienų nuo šio sprendimo gavimo dienos pateikiant skundą Žemės ūkio agentūrai prie Žemės ūkio ministerijos (Gedimino pr. 19, 01103 Vilnius) arba Lietuvos Respublikos žemės ūkio ministerijai (Gedimino pr. 19, 01103 Vilnius), arba Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka per vieną mėnesį nuo šio sprendimo gavimo dienos Lietuvos administracinių ginčų komisijai (Vilniaus g. 27, 01402 Vilnius), arba Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo gavimo dienos Vilniaus apygardos administraciniam teismui (Žygimantų g. 2, 01102 Vilnius, ar per Lietuvos teismų elektroninių paslaugų portalą https://e.teismas.lt).

Direktorius	Jonas Balkevičius